cyanic-selkie/wikianc huggingface dataset:
ნიკოლოზ ანდრუსოვი
ნიკოლოზ ანდრუსოვი (დ. 7 დეკემბერი, 1861, ოდესა — გ. 27 აპრილი, 1924, პრაღა) — რუსი გეოლოგი და პალეონტოლოგი, პალეოეკოლოგიის ერთ-ერთი ფუძემდებელი. 1884 წელს დაამთავრა ნოვოროსიის უნივერსიტეტი. დაიცვა დისერტაცია „ევრაზიის ნამარხი და ცოცხალი დრეისენსიდები“. იყო სანქტ-პეტერბურგის, იურიევის და კიევის უნივესიტეტების პროფესორი. იმოგზაურა აფხაზეთში, იკვლევდა ღალიძგასა და დუაბის ხეობების პლიოცენურ ნალექებს.
ლიტერატურა
კატეგორია:რუსი პალეონტოლოგები კატეგორია:დაბადებული 1861 კატეგორია:დაბადებული 7 დეკემბერი კატეგორია:გარდაცვლილი 27 აპრილი კატეგორია:გარდაცვლილი 1924
ჰუ ცზია
ჰუ ცზია (胡佳; დ. 25 ივლისი, 1973, პეკინი, ჩინეთი) — ჩინელი საზოგადო მოღვაწე, სამოქალაქო აქტივისტი და დისიდენტი, ჩინეთის კომუნისტური პარტიის კრიტიკოსი. მისი მოღვაწეობის სფეროებს შორის უმთავრესია დემოკრატიისათვის მოძრობა, ბუნების დაცვა და შიდსის ვირუსის მატარებელი მოსახლეობის დაცვა. იგი არის არასამთავრობო ორგანიზაცია „ოთხი ივლისის ასოციაციის“ ხელმძღვანელი. თავისი აქტიურობისათვის იგი არაერთი საერთაშორისო პრიზის მფლობელია.
ბიოგრაფია
მოგვიანებით იგი ინტერესდება არა მარტო შიდსით დაავადებული ადამიანების ბედით, ზოგადად მისი ინტერესის სფეროს შეადგენს ადამიანის უფლებების დაცვა ჩინეთში. იგი აკრიტიკებდა მთავრობას უფლებათადამცველების არაკანონიერი დაპატიმრებების გამო. 2007 წელს ჩინეთში მყოფმა ინტერნეტის საშუალებით მონაწილეობა მიიღო ბრიუსელში მიმდინარე ევროპის პარლამენტის კონფერენციაში, რომელზეც განიხილეს ადამიანის უფლებათა მდგომარეობა ჩინეთში მოახლოებული 2008 წლის ზაფხულის ოლიმპიური თამაშების წინ. აღნიშნულ ინტერნეტ ჩართვაში მან განაცხადა, რომ რომ ჩინეთის მთავრობა არ ასრულებს დანაპირებს, გააუმჯობესოს სიტუაცია ოლიმპიადის წინ ადამიანის უფლებების დაცვის კუთხით.
2006 წლის 17 ივლისიდან ჰუ ცზია ფაქტობრივად პეკინში მდებარე საკუთარ ბინაში შინაპატიმრობაში აღმოჩნდა.
2007 წლის დეკემბერში ჰუ ცზია დააპატიმრეს. 2008 წლის აპრილში მიუსაჯეს სამი წელი და ექვსი თვე და ბრალად დასდეს სახელმწიფო ხელისუფლების წინააღმდეგ მოსახლეობის წაქეზება. ჰუ ცზია ციხიდან გაათავისუფლეს 2011 წლის ივნისში.
ჯილდოები
2001 წლის 21 აპრილს პარიზის საქალაქო საბჭომ ჰუ ცზიას გადასცა ქალაქის საპატიო მოქალაქის წოდება, ხოლო 2008 წლის 23 ოქტომბერს ევროპის პარლამენტმა იგი დააჯილდოვა სახაროვის პრემიით
სქოლიო
კატეგორია:დაბადებული 25 ივლისი კატეგორია:დაბადებული 1973 კატეგორია:სახაროვის პრემიის ლაურეატები
გიორგი გუგავა (ძიუდოისტი)
გიორგი გუგავა (დ. 10 ნოემბერი, 1978) — ქართველი ძიუდოისტი.
რესურსები ინტერნეტში
კატეგორია:ქართველი ძიუდოისტები კატეგორია:დაბადებული 10 ნოემბერი კატეგორია:დაბადებული 1978
დანდუნი
დანდუნი — ქალაქი ჩინეთში, ლიაონინის პროვინციაში, ნავსადგური მდინარე იალუძიანის მარჯვენა ნაპირზე. 1903-1943 წლებში იყოპ ჩინეთის ერთ-ერთი ღია ნავსადგური. სარკინიგზო ხაზით დაკავშირებულია შენიანთან.
სქოლიო
კატეგორია:ჩინეთის ქალაქები
ჰარნოკუტი
ჰარნოკუტი (Гарнокут) — სოფელი უკრაინაში. მდებარეობს პოლტავის ოლქის ველიკა-ბაჰაჩკის რაიონში. 2013 წელს სოფლის მოსახლეობა 31 კაცს შეადგენდა.
რესურსები ინტერნეტში
კატეგორია:ველიკა-ბაჰაჩკის რაიონის სოფლები
ალექსანდრ ზალცმანი
ალექსანდრ გუსტავ ფონ ზალცმანი (Alexander Gustav von Salzmann; დ. 25 იანვარი, 1874, თბილისი — გ. 3 მარტი, 1934, ლეიზენი, შვეიცარია) — გერმანელი მხატვარი, ფერმწერი, სცენოგრაფი, კარიკატურისტი.
ბიოგრაფია
XIX საუკუნის დასაწყისში საქართველოში გადმოსახლებულ გერმანელთა პირველი ტალღის ერთ-ერთი წარმომადგენლის, თეოდორ ზალცმანის ოჯახიდანაა. არქიტექტორ ალბერტ ზალცმანის შვილი; ცნობილი მხატვრის, ოსკარ შმერლინგის მამიდაშვილი. 1898 წლიდან სწავლობდა ჯერ მოსკოვში, ლეო პასტერნაკის კერძო სამხატვრო სტუდიაში, შემდეგ კი დაამთავრა მიუნხენის სამხატვრო აკადემია. 1901 წლიდან მონაწილეობდა მიუნხენში თავისი თანაკურსელის, ვასილი კანდინსკის ჯგუფის „PhalanX“ დაფუძნებაში; ასწავლის ამ ჯგუფთან დაარსებულ სკოლაშიც. მეგობრობდა რილკესთან. 1910 წლიდან ჟაკ-დალკროზის ინსტიტუტშია. ქმნის განათების ნოვატორულ სისტემას, რომელიც 1916-1917 წლებში გამოიყენა მოსკოვში ალექსანდრ ტაიროვის გახმაურებულ სპექტაკლში „ფამირა-კიფარედ“, რომელიც მან ინოკენტი ანენსკის ამავე სახელწოდების ლექსად დაწერილი პიესის მიხედვით დადგა და რომელიც, ფაქტობრივად, ტაიროვის თეატრის მანიფესტად იქცა. 1916-1917 წლებში სამშობლოში ბრუნდება და 1920 წლამდე თავის მეუღლესთან, ჟანა ალემანთან ერთად თბილისში ცხოვრობს. 1918 წელს იწყებს მუშაობას თბილისის ოპერის სამხატვრო ხელმძღვანელად.
1918-1919 წლებში აფორმებს პეტრე ჩაიკოვსკის ოპერას „პიკის ქალი“, ჟაკ ოფენბახის ოპერას „ჰოფმანის ზღაპრები“, ედვარდ ნაპრავნიკის ოპერას „დუბროვსკი“, დიმიტრი არაყიშვილის ოპერას „თქმულება შოთა რუსთაველზე“, ზაქარია ფალიაშვილის „აბესალომ და ეთერს“. 1918 მონაწილეობს კაზმულ ხელოვნებათა წამახალისებელი კავკასიის საზოგადოების გამოფენაში, 1918-1919 წლებში „მცირე წრის“ გამოფენაში. 1918 წელს „მცირე წრის“ გამოფენაზე წარმოადგენს ჟურნალ „Jugend“- ში დასტამბული ნახატების ორიგინალებს, ასევე, მითოლოგიურ თემაზე შესრულებულ სურათებს სახელწოდებით: „ფლორა“, „დიანა“, „ორფეოსი“. მუშაობს ქართული დრამის თეატრშიც, რომელსაც კოტე მარჯანიშვილი ხელმძღვანელობდა. ასწავლის ფერწერის სკოლასა ზ ზალიპსკი ბორის 170 და თეატრშიც; მჭიდრო ურთიერთობა აქვს თბილისის მოდერნისტულ და ავანგარდულ სახელოვნებო წრეებთან. ზიგა ვალიშევსკისთან ერთად ქმნის ოპერისათვის ფარდას. წერს კრიტიკულ წერილებს სასცენო ხელოვნებაზე. მაგალითისთვის: შენიშვნები სცენის შესახებ, ჟურნალი „თეატრი და მუსიკა“, №1, 1919, ქუთაისი. ამავე ნომერში დაბეჭდილია მისი კარიკატურა - „თბილისის სახელმწიფო თეატრი. მხატვარი ა. ზალცმანი, კომისარი ა. წუწუნავა, ანტრეპრენიორი ს. ევლახიშვილი ქართული ოპერების დადგმის დროს“. 1919 წელს თბილისში გიორგი გურჯიევთან ერთად აარსებს „ადამიანის ჰარმონიული განვითარების ინსტიტუტს“. მინი|ზალცმანის საფლავი ჟენევაში 1920-იანი წლების დასაწყისში გ. გურჯიევთან ერთად კონსტანტინოპოლში მიემგზავრება, რის შემდეგაც საფრანგეთში სახლდება, მთლიანად უკავშირებს რა თავის შემოქმედებას გ. გ.-ის და მის „ჰარმონიული განვითარების ინსტიტუტს“, ქმნის მისი ბალეტისათვის აფიშებს, კოსტიუმების ესკიზებს, აფორმებს მის „საღმრთო მოძრაობების“ წარმოდგენებს პარიზსა და ნიუ-იორკში, მანამ, სანამ 1930 წელს ისინი სამუდამოდ არ დაცილდებიან ერთმანეთს. საბჭოთა რუსეთის მიერ საქართველოს ოკუპაციის შემდეგ ალექსანდრ ზალცმანი სამშობლოში ვეღარასოდეს ბრუნდება. უდიდესი დამსახურება მიუძღვის როგორც ვანგარდული სცენოგრაფიის ჩამოყალიბებაში, ისე ხელოვნებათა სინთეზის ავანგარდული კონცეფციის შექმნაში, რომელშიც განსაკუთრებული როლი რიტმსა და განათებას ენიჭება. მისივე შექმნილია განათების მეთოდი, ე. წ. „სინათლე სინათლეზეც“ და რისთვისაც პროჟექტორს, მისი თქმით, როგორც მზის სხივს, ისე იყენებდა. ეს სისტემა სცენის განათების ხელოვნებაში სრულიად ნოვატორული იყო. მან შექმნა სინათლის, განათების ფილოსოფია, რომელიც სცილდებოდა სცენოგრაფიის საზღვრებს. ეძებდა კავშირებს სინათლეს, ფერსა და ბგერას შორის.
ანდხოი
ანდხოი — ქალაქი ავღანეთის ჩრდილოეთში, თურქმენეთის საზღვართან. ჰერათის, ქერქისა და ქაბულის დამაკავშირებელი საავტომობილო გზატკეცილების კვანძი.
მეჰმედ III გირეი
მეჰმედ III გირეი (III Mehmet Geray, ٣محمد كراى‎; დ. 1584, ბახჩისარაი, ყირიმის სახანო — გ. 1629) — ყირიმის ხანი 1623–1628 წლებში, საადეთ II გირეის უფროსი ვაჟი. უმეტესად ცნობილია თავის ძმა, შაჰინ გირეისთან ერთად ძალაუფლების ხელში ჩაგდების მიზნით წარმოებული შიდა ომებითა და აჯანყებებით. კაზაკების დახმარებით, 1628 წელს მეჰმედი ტახტიდან ჩამოაგდო მისმა ბიძაშვილმა, ჯანიბექ გირეიმ. მეჰმედ III გირეი 1629 წელს დონის კაზაკების წინააღმდეგ გამართულ ბრძოლაში დაიღუპა.
ლიტერატურა
კატეგორია:ყირიმის ხანები კატეგორია:ყირიმის სახანო კატეგორია:გირეის დინასტია კატეგორია:დაბადებული 1584 კატეგორია:გარდაცვლილი 1629 კატეგორია:ბრძოლის ველზე დაღუპული მონარქები კატეგორია:დამხობილი მონარქები
ანევრიზმა
ანევრიზმა — სისხლძარღვის შემოფარგლული გაგანიერება, მისი კედლის გამობერვა. ვითარდება არტერიებში, ვენებში, ზოგჯერ გულში, გულის კუნთის ინფარქტის შედეგად. განსაკუთრებით ხშირია აორტის ანევრიზმა. განარჩევენ ცრუ და ჭეშმარიტ ანევრიზმას.
ლიტერატურა
კატეგორია:კარდიოლოგია
Young Thug
ჯეფერი ლამარ უილიამსი (Jeffery Lamar Williams; დ. 1991 წლის 16 აგვისტო), პროფესიული სახელით ცნობილი როგორც Young Thug — ამერიკელი რეპერი ატლანტა, ჯორჯიადან. ცნობილია არასტანდარტული ვოკალური სტილით, გარეგნობით და ხასიათით. მან პირველად წარმატება მოიპოვა სამხრეთელი რეპერებთან, Rich Homie Quan-თან, Birdman-თან, Waka Flocka Flame-თან, T.I.-სთან, და Gucci Mane-თან თანამშრომლობით. საწყის ეტაპზე, 2011 წელს გამოაქვეყნა მიქსტეიპი I Came From Nothing. 2013 წლის დასაწყისში გაწევრიანდა Gucci Mane-ის 1017 Record-ში და იმავე წელს გამოაქვეყნა მიქსტეიპი 1017 Thug, რომელშიც შედიოდა კრიტიკებისაგან ნაქები "Picacho."
მან დიდი ყურადღება მიიქცია 2014 წელს სიმღერებით „Stoner“ და „Danny Glover“, ისევე, როგორც სხვა სინგლებზე, „About the Money“ და „Lifestyle“ გამოჩენით. ამავე წელს გაწევრიანდა ლიორ კოენის 300 Entertainment-ში და მონაწილეობდა მიქსტეიპების Black Portland და Rich Gang: Tha Tour Pt.1. ჩაწერა. 2015 წელს გამოსცა მიქსტეიპები Barter 6 და Slime Season-ის ორი ნაწილი. ამას მოჰყვა მიქსტეიპები I'm Up, Slime Season 3, და Jeffery. 2017 წელს გამოსცა მიქსტეიპი Beautiful Thugger Girls.
სქოლიო
კატეგორია:დაბადებული 1991 კატეგორია:1017 Brick Squad-ის შემსრულებლები კატეგორია:აფრო-ამერიკელი რეპერები კატეგორია:ამერიკელი ჰიპ-ჰოპ შემსრულებლები კატეგორია:Asylum Records-ის შემსრულებლები კატეგორია:Atlantic Records-ის შემსრულებლები კატეგორია:Cash Money Records-ის შემსრულებლები
გრიგოლ კიკნაძე
გრიგოლ კიკნაძე (დ.1909, ხაშური, — გ. 14 აპრილი, 1974, თბილისი) — ქართველი მეცნიერი, ლიტერატურათმცოდნე, თბილისის უნივერსიტეტის პროფესორი.
ბიოგრაფია
გრიგოლ კონსტანტინეს ძე კიკნაძე დაიბადა 1909 წელს, ხაშურში. მისი მამა რკინიგზელი იყო, დედა დიასახლისი. გრიგოლის მამა 1910 წელს მეფის მთავრობის მიერ რუსეთში გადაასახლეს, 1914 წელს კი დედამ ის და მისი და–ძმა როსტოვში, მამასთან წაიყვანა. ოჯახი 1917 წელს დაბრუნდა ხაშურში. 8 წლის გრიგოლ კიკნაძემ ხაშურის გიმნაზიაში განაგრძო სწავლა.
გრიგოლ კიკნაძემ 1925 წელს დაამთავრა ხაშურის გიმნაზია და ჩააბარა თბილისის უნივერსიტეტში. მან უნივერსიტეტი 1929 წელს დაამთავრა და 20 წლის ასაკში ქ. ფოთის ინდუსტრიულ ტექნიკუმში დანიშნეს მასწავლებლად, სადაც მასზე უფროსი მოსწავლეებიც იყვნენ. ამის შემდეგ მუშაობდა ქ. ბათუმში და სხვადასხვა თანამდებობებზე განათლების სფეროში. 1935 წელს იგი თბილისში გადავიდა. ჯერ პედ. ინსტიტუტში მუშაობდა, ხოლო 1938 წლიდან თბილისის უნივერსიტეტში.
1945 წელს გრიგოლ კიკნაძემ ფილოლოგიის მეცნიერებათა დოქტორის სამეცნიერო ხარისხის მოსაპოვებლად წარადგინა ნაშრომი „ვაჟა–ფშაველას შემოქმედება“. დაცვის წინა დღეს გაზეთ „კომუნისტში“ გამოქვეყნდა კოლექტიური წერილი–დასმენა, რომელშიც დასაცავად გამზადებული, ჯერ გამოუქვეყნებელი ნაშრომი მხილებული იყო „ანტიმარქსისტულობისა და იდეურ მანკიერებაში“. დაცვა მაინც შედგა. ნაშრომი ბრწყინვალედ შეაფასა აკადემიკოსმა კორნელი კეკელიძემ, აკადემიკოსმა შალვა ნუცუბიძემ. დისერტანტს მიენიჭა ფილოლოგიის მეცნიერებათა დოქტორის სამეცნიერო ხარისხი, თუმცა სამეცნიერო საბჭოს „ზემდგომმა ინსტანციებმა“ სამეცნიერო ხარისხის ჩამორთმევა უბრძანეს, რაზეც უნივერსიტეტის რექტორმა აკად. ალექსანდრე ჯანელიძემ უარი განაცხადა, თუმცა ახალმა რექტორმა ეს მაინც მოახერხა.
1952 წელს გამოქვეყნდა გრიგოლ კიკნაძის მონოგრაფია „ქართული სატირისა და იუმორის განვითარების ისტორიისათვის“ (მეორედ გამოიცა 1972 წელს. თეორიულ საკითხებთან ერთად წიგნში განხილულია გიორგი ერისთავის, ილია ჭავჭავაძის, აკაკი წერეთლის, დავით კლდიაშვილის სატირისა და იუმორის კონკრეტული საკითხები.
1957 წელს ცალკე წიგნად გამოიცა გრიგოლ კიკნაძის სადოქტორო დისერტაცია „ვაჟა–ფშაველას შემოქმედება“ (მეორედ გამოიცა 1989 წელს). ამავე წელს გამოქვეყნდა მისი მეორე მონოგრაფია „მეტყველების სტილის საკითხები“.
1962 წელს, აკად. ევგენი ხარაძის რექტორობის დროს, ხელახალი ხარისხის დაცვის გარეშე გრიგოლ კიკნაძე აირჩიეს პროფესორის თანამდებობაზე.
გრიგოლ კიკნაძეს ეკუთვნის გამოკვლევები ნიკოლოზ ბარათაშვილის, გრიგოლ ორბელიანის, ილია ჭავჭავაძის, აკაკი წერეთლის, დავით კლდიაშვილი, გალაქტიონ ტაბიძის, გიორგი ლეონიძის, ა. კალანდაძის, ა. პუშკინის და სხვათა შემოქმედების შესახებ.
გარდა დიდი მონოგრაფიისა გრიგოლ კიკნაძემ ვაჟა-ფშაველას მიუძღვნა წერილები „ვაჟას ფენომენი“, „ვაჟა–ფშაველა ზიგმუნდ ფროიდის წინააღმდეგ“ (1966), „ვაჟა–ფშაველა ლიტერატურასა და ხელოვნების შესახებ“ (1967) და სხვა.
გრიგოლ კიკნაძე დაჯილდოვებული იყო საპატიო ნიშნის ორდენით.
რესურსები ინტერნეტში
კატეგორია:ქართველი ლიტერატურათმცოდნეები კატეგორია:დაბადებული 1909 კატეგორია:გარდაცვლილი  14 აპრილი კატეგორია:გარდაცვლილი 1974 კატეგორია:ხაშურში დაბადებულები
Avant que l'ombre...
Avant que l’ombre… — ფრანგი მომღერალ მილენ ფარმერის მეექვსე სტუდიური ალბომი, რომელიც გამოიცა 2005 წელს. სიმღერების უმრავლესობა აკუსტიკურ ბალადას წარმოადგენს. ალბომის მხარდასაჭერად გამოვიდა 5 სინგლი, რომლებიც შევიდნენ ფრანგული სიმღერების ტოპ-ათეულში. მათ შორის, სკანდალური Fuck Them All და L'amour n'est rien....
ჩაწერა
2004 წელის დეკემბერში, მილენ ფარმერმა მუსიკოს ლორან ბუტონთან გამართა პრეს-კომფერენცია. სადაც აღნიშნა ახალი ალბომის გამოსვლის, სახელწოდებისა და კონცერტის შესახებ. ალბომში შევიდა 14 კომპოზიცია, ასევე ბონუს სიმღერა Nobody knows. ფარმერმა უარი თქვა ამერიკელ პროდიუსერებთან თანამშრომლობაზე, რომლებიც ადრე მუშაობდნენ ალბომზე Anamorphosée. პირველი სინგლი გახდა სიმღერა Fuck Them All. ალბომის ვიზუალური მხარე გამოვიდა ტრიპტიქის სახით (ერთი იდეით გაერთიანებული სამი ნაწილი). ბუკლეტის ფოტო გადაიღო დომინიკ ისერმანმა. ალბომის ყდაზე, ფარმერი წითელ ფონზეა გამოსახული. საყურადღებოა ასევე ასანთის ხოჯებით შექმნილი ჯვარი.
სქოლიო
კატეგორია:მილენ ფარმერის ალბომები კატეგორია:2005 წლის ალბომები კატეგორია:Polydor-ის ალბომები
ანეკდოტი
ანეკდოტი — მოკლე მოთხრობა, რომელშიც აღწერილია პიროვნების ცხოვრეიდან უმნიშვნელო, მაგრამ დამახასიათებელი ფაქტი. ამ მნიშვნელობით ტერმინი „ანეკდოტი“ პირველად გამოყენებულ იქნა პროკოპი კესარიელის სატირული „საიდუმლო ისტორიის“ მიმართ. მოგვიანებით ანეკდოტი ეწოდა მცირე ფორმის თხრობით ჟანრს, სადაც მოცემულია გასართობი შინაარსი, მახვილგონივრული შეფასება, ქალაქური ფოლკლორის მოკლე ზეპირი მოთხრობა და სხვა.
მიხეილ კავსაძე
მიხეილ კავსაძე (დ.1880, ხოვლე, გორის მაზრა — გ. 10 მაისი, 1951, თბილისი) — ქართველი მომღერალი, სახალხო გუნდის ლოტბარი.
ბიოგრაფია
1888-1894 წლებში  სწავლობდა გორის სასულიერო სემინარიაში, 1895-1899 წლებში კი - თბილისის ქართულ გიმნაზიაში. მუსიკალური განათლება არ მიუღია. 1897 წელს ილია ჭავჭავაძის რჩევით, მომღერალთა გუნდი ჩამოაყალიბა. 1900-1903 წლებში კონცერტებს მართავდა თბილისის მუშათა უბნის თეატრებში. ასრულებდა რევოლუციურ სიმღერებს („მარსელიეზა“, „ჩვენ ვართ მჭედელნი“, „ძმებო, დროშა გაიშალა!“). საქართველოს დემოკრატიული რესპუბლიკის პერიოდულ გამოცემებში მის შესახებ არაერთი წერილი და ფოტო გამოქვეყნდა. რეგულარულად მართავდა კონცერტებს. 1918 წლის 31 ივლისს კონცერტი გამართა დემოკრატიულ კლუბ მუშტაიდში. 1918 წლიდან ქართული სიმღერა-გალობის კურსები ჩამოაყალიბა. 1923-1926 წლებში ხელმძღვანელობდა ამიერკავკასიის კომუნისტური უნივერსიტეტის გუნდს. 1936 გორის მომღერალთა ეთნოგრაფიულ გუნდს, 1938 - კასპის, 1940 კი - თბილისის მომღერალთა გუნდებს. აგროვებდა ქართულ ხალხურ სიმღერებს, აქვეყნებდა წერილებს ქართული ხალხური მუსიკის შესახებ.
რესურსები ინტერნეტში
კატეგორია:დაბადებული 1880 კატეგორია:გარდაცვლილი 10 მაისი კატეგორია:გარდაცვლილი 1951 კატეგორია:ქართველი მომღერლები მ
ლიდია კულიკოვსკი
ლიდია კულიკოვსკი (მოლდ. Lidia Kulikovski; დ .8 მარტი, 1951, ნიკორენი, მოლდავეთის სსრ) —  მოლდოველი ბიბლიოთეკარი და ბიბლიოგრაფი. 200-მდე სამეცნიერო ნაშრომის ავტორი, ხელმძღვანელობდა 25 წიგნის გამოცემას მოლდოველი მწერლების, მხატვრებისა და მეცნიერების შესახებ. მოლდავეთის სსრ კულტურის დამსახურებული მოღვაწე (1987).
ბიოგრაფია
ლიდია კულიკოვსკი დაიბადა 1951 წლის 8 მარტს მოლდავეთის სსრ დროკიის რაიონის სოფელ ნიკორენში.
დაამთავრა კიშინიოვის უნივერსიტეტის (ამჟამად მოლდავეთის სახელმწიფო უნივერსიტეტის) ფილოლოგიის ფაკულტეტი (საბიბლიოთეკო განყოფილება) 1973 წელს. 2003 წელს. დაიცვა დისერტაცია  პედაგოგიკაში თემაზე  „საბიბლიოთეკო მომსახურების ევოლუცია დაუცველთათვის დემოკრატიულ საზოგადოებაში“.(რუმინ. „Evoluția serviciilor de bibliotecă pentru persoanele dezavantajate în contextul democratizării societății”) და გახდა სადოქტორო ხარისხის მფლობელი.
სკოლის დამთავრების შემდეგ მუშაობდა კიშინიოვის მუნიციპალური ბიბლიოთეკის ფილიალში, ხოლო მოგვიანებით გახდა მისი მმართველი. 1978-1982 წლებში ლიდია კულიკოვსკი ხელმძღვანელობდა ცენტრალიზებულ საბიბლიოთეკო სისტემას ქალაქ კაჰულში, ხოლო  1982-1989 წლებში — Achiziție și completare-ს სამსახურს, რის შემდეგაც დაბრუნდა რესპუბლიკის დედაქალაქში და გახდა ხაშდეუს მუნიციპალური ბიბლიოთეკის დირექტორი. თანამდებობას იკავებდა 2013 წლამდე. ჰაშდეუს ბიბლიოთეკის ხელმძღვანელის პოსტზე ყოფნისას გააფართოვა ბიბლიოთეკის ქსელი; მოიზიდა რუმინელი სპეციალისტები, რათა მონაწილეობა მიეღოთ კიშინიოვში ძირითადად რუმინული ლიტერატურით დაკომპლექტებული ცხრა დამხმარე ბიბლიოთეკის გახსნის პროცესში. განხორციელდა ეთნიკური მრავალფეროვნების პროექტი, გაიხსნა ბიბლიოთეკის ფილიალები რუსული, უკრაინული, პოლონური, ბულგარული, ებრაული და გაგაუზური ლიტერატურით. მინი|ლიდია კულიკოვსკი (ფოტოზე მარჯვნივ) ლიდია კულიკოვსკი არაერთი ბიბლიოგრაფიული კვლევითი პროექტის ავტორია. ეროვნულ დონეზე იგი კოორდინაციას უწევდა რამდენიმე ევროპულ პროექტს. 2000 წლიდან 2004 წლამდე  ხელმძღვანელობდა მოლდოვის რესპუბლიკის ბიბლიოთეკართა ასოციაციას. 2002 წელს მან დააარსა ჟურნალი bibliopolis, რომელიც ეძღვნებოდა საბიბლიოთეკო საქმეს. გარკვეული პერიოდის განმავლობაში, 1999 წლიდან, იგი გახლდათ „ ბიბლიოლოგიური ჟურნალის“ მთავარი რედაქტორის მოადგილე.
გარდა სამეცნიერო საქმიანობისა, ლიდია კულიკოვსკი არის მოლდავეთის სახელმწიფო უნივერსიტეტის პროფესორი, მუშაობს ჟურნალისტიკის ფაკულტეტის ბიბლიოთეკათმცოდნეობის განყოფილებაში, სადაც კითხულობს ლექციებს საბიბლიოთეკო საქმეზე, წიგნების სოციოლოგიაზე, ბიბლიოთეკის მართვაზე.
1987 წელს მიენიჭა "მოლდავეთის სსრ კულტურის დამსახურებული მუშაკის" წოდება, 1996 წელს დაჯილდოვდა მედლით "სამოქალაქო დამსახურებისთვის". 2010 წელს — შრომის დიდების ორდენით. იგი გახლავთ ევროპული ჯილდოს — „XXI საუკუნის მენეჯერი“-ს (2001) მფლობელი. 2021 წელს დაჯილდოვდა რესპუბლიკის ორდენით.
პირადი ცხოვრება
ლიდია კულიკოვსკი 1976 წელს დაქორწინდა ინჟინერ ვიქტორ კულიკოვსკისზე. წყვილს ჰყავს ორი ქალიშვილი: ერთი ფილოლოგია და ცხოვრობს ესპანეთში, მეორე — მარკეტოლოგი.
სქოლიო
კატეგორია:დაბადებული 8 მარტი კატეგორია:დაბადებული 1951 კატეგორია:ბიბლიოთეკარი ქალები კატეგორია:მოლდაველი ბიბლიოთეკარები კატეგორია:მოლდავეთის კულტურის დამსახურებული მოღვაწეები
ჰაგე გეინგობი
ჰაგე გოტფრიდ გეინგობი (Hage Gottfried Geingob დ. 3 აგვისტო 1941, ოჩივარონგო) — ნამიბიელი პოლიტიკოსი, ნამიბიის პრეზიდენტი 2015 წლის 21 მარტიდან. ნამიბიის პირველი პრემიერ-მინისტრი 1990-2002 წლებში, მეორედ 2012-2015 წლებში. 2008-2012 წლებში იყო ვაჭრობისა და მრეწველობის მინისტრი.
2017 წლის ნოემბერში, პარტიის მეექვსე კონგრესზე სდახოს მესამე პრეზიდენტად აირჩიეს. 2018-2019 წლებში იყო სამხრეთაფრიკული განვითარების საზოგადოების თავმჯდომარე.
სქოლიო
კატეგორია:ნამიბიის პრემიერ-მინისტრები კატეგორია:ნამიბიის პრეზიდენტები კატეგორია:დაბადებული 1941 კატეგორია:დაბადებული 3 აგვისტო
ალვენდი
ალვენდი (Əlvənd) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 	1,012 კაცი.
რესურსები ინტერნეტში
კატეგორია:ზარდაბის რაიონის სოფლები
ჰასენკი
ჰასენკი (Гасенки) — სოფელი უკრაინაში. მდებარეობს პოლტავის ოლქის მირჰოროდის რაიონში. 2013 წელს სოფლის მოსახლეობა 480 კაცს შეადგენდა.
რესურსები ინტერნეტში
კატეგორია:მირჰოროდის რაიონის სოფლები
შაშიაშვილი
საკუთარი სახელი შაშიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
უფა (საფეხბურთო კლუბი)
უფა (ФК «Уфа», Өфө, Öfö) — რუსული კლუბი, რომელიც ჩამოყალიბდა ამავე სახელწოდების ქალაქში. ასპარეზობს რუსეთის პრემიერლიგაში.
პირველი სეზონი
პირველი ოფიციალური მატჩი „უფამ“ ჩაატარა რუსეთის თასის მეორე ეტაპზე, „სიზრანის“ წინააღმდეგ. საბოლოოდ „უფა“ პენალტების სერიაში დამარცხდა. ლიგაში პირველი თამაში ჩაატარა შინ, 2011 წლის 24 აპრილს 3:1 დაამარცხა „ტიუმენი“, კონსტანტინ იონოვმა ჰეთ-თრიკი შეასრულა.
კლუბმა გააგრძელა წინსვლა, სეზონის ბოლოს „უფას“ და „ნეფტეხიმიკს“ დაუგროვდათ თანაბარი 86 ქულა, ვინაიდან რუსეთის დონით მესამე ლიგა იყოფა 5 ნაწილად და თითეულიდან მხოლოდ ერთი გადის, ურთიერთშეხვედრების უკეთესი სხვაობის ხარჯზე „ნეფტეხიმიკმა“ აჯობა „უფას“ და შეძლო აღზევება რუსეთის დონით მეორე ჩემპიონატში. თუმცა ჩემპიონატის დასავლეთ ნაწილის პირველადგილოსანმა, ბრიანსკის „დინამომ“ ვერ შეძლო ლიცენზიის მოპოვება, რის გამოც ერთი ადგილი გათავისუფლდა, „უფამ“ შანსი გამოიყენა და აღზევდა რუსეთის პირველ დივიზიონში.
აღზევება პრემიერლიგაში
„უფას“ პირველი სეზონი რუსეთის დონით მეორე ჩემპიონატში წარმატებული გამოდგა, დაიკავა მე-6 ადგილი, მხოლოდ 4 ქულა დააკლდა აღსაზევებელ პლეი-ოფში გასვლამდე.
მომდევნო სეზონში გუნდმა დაიკავა მე-4 ადგილი და აღსაზევებელ პლეი-ოფში შეხვდა პრემიერლიგის მე-13 ადგილოსან ტომსკის „ტომს“. პირველი მატჩი ჩატარდა 2014 წლის 18 მაისს, „უფამ“ უმასპინძლა „ტომს“ და დიდი ანგარიშით, 5:1 დაამარცხა მეტოქე. 4 გოლი „უფას“ კაპიტანმა და თილისმამ, დიმიტრი გოლუბოვმა გაიტანა. შემდეგი მატჩი გაიმართა 4 დღეში და დამთავრდა „ტომის“ გამარჯვებით, 3:1. ეს ანგარიში ტომსკის კლუბს არ ეყო, „უფა“ კი დაარსებიდან 3 წელში უკვე პრემიერლიგაში აღზევდა.
სტატისტიკა ეროვნულ ჩემპიონატებში
! სეზონი ! დონე ! ადგ. ! თ ! მ ! ფ ! წ ! გტ ! გშ ! ქ !თასი !ბომბარდირი (ლიგაში) !მწვრთნელი 🇷🇺 ანდრეი მალაი 🇷🇺 იგორ კონიალოვი (20 მაისი, 2012–)
რესურსები ინტერნეტში
კატეგორია:რუსეთის საფეხბურთო კლუბები კატეგორია:უფა (საფეხბურთო კლუბი)
Strange Little Birds
Strange Little Birds — ამერიკული ალტერნატიული როკ ჯგუფ Garbage-ის მეექვსე სტუდური ალბომი. იგი გამოვიდა 2016 წლის 10 ივნისს, ჯგუფის საკუთარ ლეიბლზე Stunvolume. Strange Little Birds Garbage-ის მეორე ალბომია, გამოცემული დამოუკიდებლად, Not Your Kind of People-ის შემდეგ. ალბომის პრესრელიზში Strange Little Birds აღწერილია, როგორც ბნელი განწყობის მქონე.
ალბომის გამოცემას უსწრებდა სინგლი "Empty". მოგვიანებით დაიწყო მხარდამჭერი საკონცერტო ტურნეც.
სქოლიო
კატეგორია:2016 წლის ალბომები კატეგორია:Garbage-ის ალბომები კატეგორია:დამოუკიდებლად გამოცემული ალბომები
სატარიფო პალატა
სატარიფო პალატა — საქართველოს შრომის სამინისტროსთან არსებული ორგანო, რომლის ფუნქციებშიც შედიოდა: საკვები პროდუქტების ბაზრის მდგომარეობის შესახებ ინფორმაციის შეგროვება, მონაცემების მოპოვება ხელფასების შესახებ, დასკვნების დადება საარსებო ხარჯის მომატებასთან დაკავშირებით, მუშების მოთხოვნების შესახებ აზრის დაფიქსირება, კოლექტიური კონტრაქტების შესწავლა და რატიფიცირება, საარსებო საშუალო მინიმუმის დადგენა რესპუბლიკის მასშტაბით, სახელფასო თანხის დადგენა პროფესიების, ინდუსტრიების, რეგიონების მიხედვით, სხვადასხვა ინდუსტრიულ სფეროში სამუშაოს პროდუქტიულობის „სტანდარტის“ დადგენა, გამომუშავებითი ხელფასების ნორმების დადგენა, სავალდებულო არბიტრაჟის განხორციელება ხელფასების სფეროში, განაკვეთური ხელფასის პერიოდული და საგანგებო შემოწმებისთვის თარიღების დანიშვნა, სპეკულაციისა და საარსებო ხარჯის მატების დასამარცხებლად ზომების მიღება, რესპუბლიკის პროდუქტიულობის განვითარებისა და ხელფასის რეგულარიზაციის საკითხის შესწავლა, შრომის სამინისტროსთვის განსახილველად კანონებისა და ბრძანებულებების პროექტების გადაცემა.
სატარიფო პალატა 1919 წლის აპრილში გამართულ პროფკავშირების პირველი ყრილობის შემდეგ შეიქმნა. ამ ინიციატივას შრომის მინისტრის მოადგილე და შემდგომი შრომისა და მომარგების მინისტრი გიორგი ერაძე ედგა სათავეში. სატარიფო პალატის თავმჯდომარე ილია გოლდმანი იყო. პალატა შედგებოდა შრომის სამინისტროს, მუშებისა და დამქირავებლების წარმომადგენლებისგან 1/3 პრინციპის დაცვით. პალატამ თავისი არსებობის თითქმის ორწლიანი პერიოდის განმავლობაში არაერთი შრომითი დავა განიხილა და გამოიტანა თავისი ვერდიქტი. პალატის ნაყოფიერი მუშაობის შედეგად 1919-1920 წლებში არაერთი გაფიცვა იქნა თავიდან აცილებული. ფინანსური არასტაბილურობის, ფასების მუდმივი ზრდის, შეუჩერებელი ინფლაციის პირობებში, პალატის მიერ დამტკიცებული სახელფასო განაკვეთები, სურსათისა და სხვა საქონლის ფასების რეგულირება მუშათათვის უმნიშვნელოვანეს პროცესს წარმოადგენდა მუშების ისედაც მძიმე მდგომარეობის გაუარესებისგან დაცვის კუთხით. პალატამ რამდენჯერმე სახელფასო განაკვეთების 40-60-100 %-იანი ზრდის გადაწყვეტილება მიიღო, სურსათზე ფასების ზრდის გამო. პალატა დროგამოშვებით მუშათა პროფკავშირების მიერ უსაფუძვლოდ წამოწყებულ ინიციატივებს ხელფასის გაზრდის შესახებ არ აკმაყოფილებდა, მაგალითად, 1919 წლის თბილისის სააფთიაქო მუშათა პროფკავშირების მოთხოვნა ხელფასების მომატებაზე არ გაითვალისწინა. 1920 წელს საქართველოში ვიზიტად მყოფი კარლ კაუცკი აქტიურად აკვირდებოდა სატარიფო პალატის მუშაობას, რომელსაც მსოფლიოში მაგალითი არ მოეპოვებოდა. შემდგომში საქართველოს შესახებ გამოცემულ წიგნში კაუცკიმ დაწერა:
ლიტერატურა
კატეგორია:საქართველოს დემოკრატიული რესპუბლიკის ისტორია
სკადარი
სკადარი, შკოდერი (Liqeni i Shkodrës; Скадарско језеро, Skadarsko jezero) — ბალკანეთის ნახევარკუნძულის უდიდესი ტბა. მდებარეობს მონტენეგროსა და ალბანეთის ტერიტორიებზე, ზღვის დონიდან 5 მ სიმაღლეზე. ზედაპირის ფართობია დაახლოებით 390 კმ². ზამთრის წყალდიდობის დროს ფართობი იზრდება 530 კმ²-მდე. ფართობი საშუალოდ 475 კმ², რომელთაგან ტბის 2/3 ეკუთვნის ჩერნოგორიას, ხოლო დანარჩენი ნაწილი — ალბანეთს. მაქსიმალური სიღრმე 44 მ.
აღმოსავლეთი და ჩრდილოეთი ნაპირები დაბალია, დასავლეთი და სამხრეთ-დასავლეთი — მთიანი. ტბას 6 მდინარე ერთვის, რომელთაგან უდიდესია მორაჩა და ჩერნოევიჩა, რომლებიც ტბას დასავლეთის მხრიდან ერთვიან და ჭაობიან დელტას ქმნიან. სკადარიდან გამოდის მდინარე ბუნა და უერთდება ადრიატიკის ზღვას. ჩამონადენის 62 % მდინარე მორაჩაზე და მის შენაკად ზეტაზე მოდის, ხოლო დაახლოებით 30 % მიწისქვეშა წყაროებზე. მორაჩას ტბაში დიდი რაოდენობით ნაყარი შეაქვს, რის გამოც ირღვევა წყლის გამჭვირვალობა. ტბის ნაპირები დიდწილად დაჭაობებულია. სკადარის ფლუქტუაციის დონე 5 მ აღწევს.
სკადარი წარმოიქმნა კირქვული ქანების ხსნის შედეგად ტექტონიკურ აუზში მესამეულ ან მეოთხეულ პერიოდში. წარსულში ადრიატიკის ზღვის ყურე იყო, ხოლო ამჟამად მისგან გამოყოფილია ალუვიური ყელით. ტბის რაიონში კლიმატი ხმელთაშუაზღვის ტიპისაა. ზამთარი რბილი და წვიმიანია. იანვრის საშუალო ტემპერატურა 7,3 °C აღწევს. ზაფხული მშრალია და ცხელი. წყალი 14,9 °C-მდე თბება. საშუალო წლიური ტემპერატურაა — 14,9 °C. განვითარებულია ნაოსნობა და თევზჭერა. სამხრეთ-აღმოსავლეთ სანაპიროს მახლობლად არის ქალაქი შკოდერი. ნაპირებთან ბევრია პატარა ქალაქი, რომლებიც ძველი მონასტრებითა და ციხე-სიმაგრეებით არიან ცნობილი.
რესურსები ინტერნეტში
კატეგორია:მონტენეგროს ტბები კატეგორია:ალბანეთის ტბები
ოლგა ვასილიევა
220px|მინი|ვასილიევა [[2016 წელს]] ოლგა ვასილიევა (О́льга Ю́рьевна Васи́льева; დ. 13 იანვარი, 1960, ბუგულმა, თათრეთის ასსრ, რსფსრ, სსრკ) — რუსი პოლიტიკოსი და სახელმწიფო მოღვაწე, ისტორიკოსი, პედაგოგი, ისტორიულ მეცნიერებათა დოქტორი (1998), პროფესორი (2005), რუსეთის ფედერაციის განათლების და მეცნიერების ყოფილი მინისტრი (2016 წლის 19 აგვისტოდან 2018 წლის 7 მაისამდე), მოსკოვის სახელმწიფო ჰუმანიტარულ-ეკონომიკური უნივერსიტეტის პატივსაცემი პროფესორი. რუსეთის ფედერაციის განათლების მინისტრი 2018-2020 წლებში.
ბიოგრაფია
დაიბადა 1960 წლის 13 იანვარს ქალაქ ბუგულმაში. მამამისი იყო მათემატიკოსი, ჰყავდა და.
საშუალო სკოლა დაასრულა 14 წლის ასაკში, ხოლო 1979 წელს დაასრულა კულტურის მოსკოვის სახელმწიფო ინსტიტუტის დირიჟორულ-ქორული განყოფილება. 1979–1982 წლებში მუშაობდა მასწავლებლად მოსკოვის სკოლებში. 1982 წელს დაიწყო სწავლა მოსკოვის სახელმწიფო დაუსწრებელ პედაგოგიური უნივერსიტეტის ისტორიის ფაკულტეტზე, ამავე დროს გააგრძელა მუშაობა მასწავლებლად.
1987 წელს დაასრულა სწავლა უნივერსიტეტში და გააგრძელა სწავლა სსრკ-ის ისტორიის ინსტიტუტის ასპირანტურაში (დღეს: რუსეთის ისტორიის ინსტიტუტი).
1990 წელს, სსრკ-ის ისტორიის ინსტიტუტში, ისტორიულ მეცნიერებათა დოქტორის, პროფესორი გ. კუმანევის სამეცნიერო ხელმძღვანელობის ქვეშ დაიცვა დისერტაცია ისტორიულ მეცნიერებათა კანდიდატის ხარისხზე. თემა: „საბჭოთა სახელმწიფო და რუსეთის მართლმადიდებლური ეკლესიის პატრიოტიული მოღვაწეობა დიდი სამამულო ომის წლებში (სპეციალობა — სსრკ-ის ისტორია). ოფიციალური ოპონენტები იყვნენ ისტორიულ მეცნიერებათა დოქტორი ი. შარაპოვი და ისტორიულ მეცნიერებათა დოქტორი ვ. ოვჩინიკოვი. წამყვანი ორგანიზაცია — მოსკოვის კულტურის სახელმწიფო ინსტიტუტი. ეს სამუშაო რუსულ ისტორიოგრაფიაში პირველი, რომელიც მიეძღვნა რუსეთის მართლმადიდებლურ ეკლესიას და სახელმწიფო-ეკლესიის ურთიერთობას XX საუკუნეში.
1998 წელს დაიცვა დისერტაცია ისტორიულ მეცნიერებათა დოქტორის ხარისხზე. თემა იყო „რუსული მართლმადიდებლური ეკლესია საბჭოთა პოლიტიკაში 1943–1948 წლებში (სპეციალობა — „სამამულო ისტორია“).
1991–2002 წლებში მუშაობდა რუსული ისტორიის ინსტიტუტის რელიგიისა და ეკლესიის ისტორიის ცენტრში როგორც უმცროსი სამეცნიერო თანამშრომელი, წამყვანი სამეცნიერო თანამშრომელი და რელიგიის და ეკლესიის ისტორიის ცენტრის ხელმძღვანელი.
2002 წელს სათავეში ჩაუდგა სათავეში რუსული სახალხო მეურნეობის აკადემიის და რუსეთის პრეზიდენტის სახელმწიფო სამსახურის სახელმწიფო-კონფესიონალურ ურთიერთობებს.
2007 წელს დაასრულა რუსეთის საგარეო საქმეთა მინისტრის დიპლომატიური აკადემია სპეციალობით „საერთაშორისო ურთიერთობები“.
2016 წლის აგვისტოს რუსეთის პრეზიდენტ ვლადიმერ პუტინთან სამუშაო შეხვედრაზე პრემიერმა დიმიტრი მედვედევმა წამოწია განათლების სამინისტროში ხელმძღვანელობის შეცვლის საკითხი. „დიმიტრი ლივანოვის შემცვლელად მე შემოგთავაზებდით ქალბატონის დანიშვნას — ოლგა იურევნა ვასილიევას, რომელსაც კარგი ნამსახურეობის ნუსხა აქვს“ — განაცხადა მედვედევმა. პუტინი მას დაეთანხმა და რუსეთის კონსტიტუციის 83-ე მუხლის „დ“ პუნტქის მიხედვით ხელი მოაწერა ბრძანებას, რომლითაც ვასილიევა განათლების მინისტრად დანიშნა.
რესურსები ინტერნეტში
კატეგორია:დაბადებული 1960 კატეგორია:რუსი პოლიტიკოსები კატეგორია:დაბადებული 13 იანვარი
პატრისია ესპინოსა
პატრისია ესპინოსა კანტელიანო (დ. 21 ოქტომბერი, 1958; Patricia Espinosa Cantellano) ― მექსიკელი პოლიტიკოსი და დიპლომატი. გაერთიანებული ერების ორგანიზაციის კლიმატის ცვლილების შესახებ კონვენციის ამჟამინდელი აღმასრულებელი მდივანი. იყო მექსიკის ელჩი ავსტრიაში, გერმანიაში, სლოვენიასა და სლოვაკეთში და მსახურობდა მექსიკის საგარეო საქმეთა მინისტრად 2006-2010 წლებში.
დაამთავრა მექსიკის კოლეჯის (El Colegio de México) საერთაშორისო ურთიერთობების საბაკალავრო პროგრამა ჟენევის საერთაშორისო და განვითარების კვლევების სამაგისტრო ინსტიტუტი. დაქორწინებულია და ორი შვილი ჰყავს.
კარიერა
ესპინოსა საგარეო სამსახურს 1981 წლის 16 სექტემბერს შეუერთდა. ჟენევაში გაერთიანებული ერების ორგანიზაციის მექსიკის დელეგაციაში მსახურობდა. 1992-1997 წლებში ნიუ-იორკში გაეროს მექსიკის დელეგაციაში და იბერიულ-ამერიკული სამიტისა და ჩრდილოეთ და სამხრეთ ამერიკის სამიტის გენერალურ დირექტორად მუშაობდა.
2006 წლის 28 ნოემბერს პრეზიდენტმა ფელიპე კალდერონმა განაცხადა, რომ ესპინოსა 2006 წლის 1-ელი დეკემბრიდან საგარეო საქმეთა მინისტრის მოვალეობის შესრულებას შეუდგებოდა. ესპინოსას პრიორიტეტებს შორის იყო აშშ-მექსიკის აგენდის (განსაკუთრებული ყურადღება ექცევა იმიგრაციასა და უსაფრთხოების საკითხებს) დივერსიფიკაცია და კუბასთან და ვენესუელასთან დიპლომატიური ურთიერთობების აღდგენა.
2016 წლის მაისში გაერთიანებული ერების ორგანიზაციის გენერალურმა მდივანმა, პან გი მუნმა, გაეროს კლიმატის ცვლილების კონვენციის აღმასრულებელ მდივნად დანიშნა.
არის International Gender Champions-ის წევრი.
T.O.P (მომღერალი)
ჩოი სონგ ჰიუნი (დ.4 ნოემბერი, 1987, სეული, სამხრეთი კორეა, ცნობილი, როგორც T.O.P) — სამხრეთ კორეელი მომღერალი, მოდელი და მსახიობი. ბოიბენდ Big Bang-ის წევრი. ის ასევე გადაღემულია რამდენიმე დორამაში, მათ შორისაა მე - მასწავლებელი (2007), Iris (2009), ყვავილების ბრძოლა 2: ღმერთის ხელი (2014), საიდუმლო გზავნილი (2015) იაპონელ მსახიობ უენო ძიურისთან ერთად. 2016 წელს მონაწილეობდა ფილმში Out of Control, რომელი იაპონურ-გერმანული იყო. ის ასევე აწარმოებს საქველმოქმედო საქმიანობას სახელად #TTTOPxSotheby’s და თანამშრომლობს მსოფლიოში სოტბის უძველეს სააუქციონო სახლებთან. 2017 წლის 9 თებერვალს გაიწვიეს სავალდებულო სამხედრო სამსახურში.
2005-2006
ჩოიმ მოგვიაებით განაცხადა: ''მე წავედი სახლში და ძალიან განვიცადე ყველაფერი გაცნობიერების შემდეგ. მინდოდა მათ კომპანიას შევერთებოდი''. ექვსი თვის გასვლის შემდეგ ის კვლავ წავიდა მოსმენაზე და ის აიყვანეს. ცნობილია, რომ მან ორმოც დღეში ოცი კილოგრამი დაიკლო, რომ მიეღო კონტრაქტი. მან მიიღო ფსევდონიმი ტოპი, რომელიც მან Se7en-მა მოუფიქრა. ფსევდონიმი ინგლისურადაც ითარგმნება როგორც ტოპი. ამავე დროს დამკვიდრდა მისი მერე ფსევდონიმი T.O.P. და ის გახდა ჯგუფის ორი რეპერიდან ერთ-ერთი G-Dragon-თან ერთად. ჯგუფში ადგილისთვის ასევე იბრძოდნენ თე იანი, დესონი, სინი და ჩან ჰიონ სინი. მოგვიანებით ჰიონ სინმა დატოვა ჯგუფი და ბიგ ბენგის დებიუტი ხუთკაციანი შემადგენლობით შედგა. პირველ სინგლ-ალბომში ტოპმა და ჯიდრაგონმა საერთო სინგლი წარმოადგინეს, სახელად We belong together - პაკ ბომთან ერთად. მოგვიანებით სრულფორმატიან ალბომში ტოპმა წარმოადგინა სოლო სიმღერა, სახელად Big Boy.
2007-2010
ახალი სინგლების მინიალბომის გამოსვლის შემდეგ ტოპმა დაიწყო სოლო კარიერაზე მუშაობა.. 2007 წლის აპრილში ის შეამჩნიეს თე იანთან და ჯიდრაგონთან ერთად სინგლის Super Fly პრეზენტაციაზე, მისი ალბომისთის. ზაფხულის ბოლოს ის გამოჩნდა Red Roc-ის კლიპში Hello. მოგვიანებით ის გახდა Big Bang-ის პირველი მონაწილე, რომელის დებიუტი მსახიობის ამპლუაში შედგა დორამაში მე სემი ვარ, სადაც განასახიერებდა მოჩხუბარს.
მისი გამოჩენა ფილმში 71: ცეცხლში წარმატებული აღმოჩნდა და მას რამდენიმე ჯილდოც მოუტანა, მათ შორის Hallyu Popularity Award. ფილმს ჰქონდა მილიონამდე ნახვა ერთ კვირაში, რამაც ის საუკეთესო ფილმად გახადა 2010 წელს სამხრეთ კორეაში. ამასთან ერთად ტოპმა კვლავ დაიწყო მზადება საკუთარი სოლო კარიერისთვი. Big Bang-ის დიდი შოუს დროს, 2010 წელს, მან შეასრულა საკუთარი ახალი სინგლი Turn It Up. მოგვიანებით მან ატვირთა ოფიციალური კლიპი, რომელმაც მილიონზე მეტი ნახვა დააგროვა რამდენიმე წუთში. ის გახდა პირველი კორეელი მუსიკოსი, ვისმა სიმღერამაც მთელი მსოფლიო შემოიარა ITunes-ზე.
2016 - დღემდე
2016 წლის მეორე ნახევარში T.O.P თანამშრომლობდა ერთ-ერთ უძველეს სააუქციონო სახლებთან - სოტბი.
2017 წლის 9 თებერვალს დაიწყო სამხედრო სამსახური, რომელიც გაგრძელდა ოთხი კვირა, სავარჯიშო ბანაკში - ქალაქ ნონსანში. ამის შემდეგ ის ჩაირიცხა სასპეცრაზმო სამსახურში.
გაეროს უშიშროების საბჭოს რეზოლუცია 357
გაეროს უშიშროების საბჭოს რეზოლუცია 357 მიიღეს ერთხმად 1974 წლის 14 აგვისტოს, მას შემდეგ, რაც კიდევ ერთხელ დაადასტურეს წინა რეზოლუციების თემა, სადაც საბჭო მოითხოვდა, რომ კონფლიქტის ყველა მხარემ შეწყვიტონ სამხედრო მოქმედებები კვიპროსში. ასევე მოუწოდა ყველა მხარე მოლაპარაკებებისკენ.
T.O.P (მომღერალი)
სქოლიო
კატეგორია:დაბადებული 4 ნოემბერი კატეგორია:დაბადებული 1987 კატეგორია:სამხრეთ კორეელი მომღერლები კატეგორია:სამხრეთ კორეელი მსახიობები
გაეროს უშიშროების საბჭოს რეზოლუცია 357
რესურსები ინტერნეტში
0357 კატეგორია:გაეროს უშიშროების საბჭოს რეზოლუციები თურქეთის შესახებ კატეგორია:გაეროს უშიშროების საბჭოს რეზოლუციები კვიპროსის შესახებ
სტუმარი (რომანი)
სტუმარი — გურამ გეგეშიძის რიგით მეორე რომანი. პირველად გამოიცა 1970 წელს. რომანი თარგმნილია რუსულ, ბულგარულ და სხვა საბჭოთა ქვეყნების ენებზე. “სტუმარი” ვრცელი პანორამაა მეორე მსოფლიო ომისა და 70იან წლებამდელი თბილისის საზოგადოებისა და ნაჩვენებია მათი მანკიერი თუ დადებითი თვისებები.
რომანის შესახებ
რომანი ნაწილობრივ ავტობიოგრაფიულადაც შეიძლება ჩაითვალოს, რადგან მთავარი გმირის მეგობრები ძალიან ჰგვანან თავად მწერალს. მაგალითად, გურამ რჩეულიშვილის ისტორია, რომელიც გაგრაში ტრაგიკულად დაიღუპა, მწერალმა გამოიყენა ერთ–ერთი პერსონაჟის ვაჟას შესაქმნელად და ის თავისი მეგობრის თვისებებით დააჯილდოვა. ამ პერსონაჟის პროტოტიპად შეიძლება ჩაითვალოს გეგეშიძის მეგობარი ნოდარ ჩხეიძეც, რომელიც 1968 წელს მთაში ტრაგიკულად დაიღუპა.
რომანის სათაური ტექსტში რამდენიმეჯერაა ნახსენები. სტუმარი არის მთავარის პერსონაჟი – თარხუჯი, რომელსაც მეგობრებისა და ქალების სიყვარულისა და პატივისცემის მიუხედავად, საზოგადოებაში თავის თავს ვერ პოულობს და მისთვის უცხო ხდება ყველაფერი. ის თავის თავს სტუმრად თვლის ამ ქალაქში, ამ საზოგადოებაში და მხოლოდ დროებით ეწვევა დედაქალაქს.
რომანის სიუჟეტი
მთავარი პერსონაჟი თარხუჯი ახალი დაბრუნებულია თბილისში სოფლიდან, სადაც მასწავლებელია. ის რომანტიკულად აღწერს თბილისის ქუჩებს, მთაწმინდას და იხსენებს ნიკოლოზ ბარათაშვილის ლექსებს. თარხუჯს თბილისიდან წასვლამდე მთასვლელობა იტაცებდა. ის და მისი მეგობარი ვაჟა ხშირად დადიოდნენ მთებში ბანაკებით. ერთხელ თარხუჯი სიზმარს ნახავს, სადაც ვაჟას დაღუპვას იხილავს. ის გააფრთხილებს მეგობარს, რომ იმ დღეს არ წავიდნენ მთაში თუმცა ვაჟა ამას უბრალო სიზმრად ჩათვლის და არ დაუჯერებს. ის დღე ტრაგიკულად დასრულდება – ვაჟას დაღუპვით.
თარხუჯი იხსენებს იმ პერიოდს როდესაც ომი ახალდამთავრებულია და ის და მისი მეგობრები ქალებით არიან გატაცებულნი. იხსენებს საშუალო ასაკის მეზობელ ქალს ჟანას, რომელიც უყვარს. ერთხელაც, როდესაც დეიდამისს გააბრაზებს და სახლიდან გამოაგდებენ შუა ზამთარში, თარხუჯი ჟანას მიადგება. ქალი მას საწოლს გაუშლის და დააბინავებს. მაგრამ, როცა თარხუჯი შიშველ ჟანას დაინახავს, სურვილი დასძლევს და მის ოთახში შევა. ჟანა მას ლოგინში ჩაიწვენს. მეორე დღეს კი გააფრთხილებს, რომ ძალიან კარგი ბიჭია მაგრამ მეორედ მასთან აღარ მივიდეს. მთხრობელი ზიზღით აღწერს იმ გრძნობას, რომელიც ქალთან ურთიერთობისას დაეუფლა. ამის შემდეგ მას დიდი ხნით გოგონებზე გული აუცრუვდება.
მთხრობელი იხსენებს თავის ობოლ ბავშვობას. ის დეიდამ გაზარდა. ადრეულ ასაკში მისი სპორტსმენი ბიძა არჩილი, რომელიც მამობას უწევდა, ომში წავიდა და აღარ დაბრუნებულა. ამას ბაბუის სიკვდილი მოჰყვა. თარხუჯი ნუგეშს მხოლოდ მეგობრებისგან იღებდა. ის აღწერს თუ როგორ მოუვიდა ჩხუბი ვიღაც თათართან რამდენიმეჯერ. იხსენებს თუ როგორ გაიცნო მერი ვაჟას პანაშვიდზე. მასთან ავიდა და იმავე ღამიდან დაიწყო მათი ურთიერთობა. შემდეგ გაირკვა, რომ მერი რომელიც ადრე ვაჟას ინგლისურს ასწავლიდა, თურმე მას ხვდებოდა. ამან გამოიწვია კონფლიქტი წყვილს შორის. საბოლოოდ ისინი დაშორდნენ. იქამდე კი თარხუჯს მისი სამი წლით უმცროსი მეზობელი სოფო შეუყვარდა. გოგონა თარხუჯს მეგობარმა ვახტანგმა გააცნო და იმავე დღეს უთხრა, რომ ის ქალი უყვარდა. თარხუჯმა მეგობრის გამო სოფოც დაივიწყა. თუმცა დროდადრო როცა მას ხვდებოდა ძველი სიყვარული ახსენდებოდა.
ქალაქში დაბრუნებული თარხუჯი იხსენებს თავის მეგობრებს და გადაწყვიტავს დიდი ხნის შემდეგ ინახულოს ისინი. ნახავს ვახტანგს და სოფოს, რომლებიც დაქორწინდენ. ნახავს ცოტნეს, რომლის მამაც – სამეგობროსთვის საყვარელი ადამიანი ძია ირაკლი დაიღუპება. პანაშვიდის შემდეგ თარხუჯი თავის მეგობარ კახას გაჰყვება სახლში და დალევენ. კახა მოუყვება თავის ამბავს. თუ როგორ შეირთო შემთხვევით წესიერი ქალიშვილი, რომელიც არ უყვარდა და შემდეგ სხვა ქალის ეჭვიანობის ნიადაგზე როგორ დაშორდა. ამის შემდეგ კახა და თარხუჯი ქუჩაში გამოვლენ, სადაც მათი ძველი მეგობარი ფარნაოზი შეხვდებათ. ფარნაოზი ბიჭებს თავის მდიდარი ნათესავის შვილის დისერტაციის დაცვის აღსანიშნავ სუფრაზე წაიყვანს. აქ თარხუჯს მისდა გასაკვირად მერი დახვდება თავის საქმროსთან ერთად. მოიკითხავს და სუფრას მალე დატოვებს. თბილისის სტუმრობის შემდეგ თარხუჯი სოფელს დაუბრუნდება.
ევროპის საფეხბურთო ჩემპიონატი 2000
ევროპის მე-11 საფეხბურთო ჩემპიონატი (UEFA Europees Voetbalkampioenschap; UEFA Championnat Européen du Football; UEFA Fußball-Europameisterschaft), ხშირად უბრალოდ ევრო 2000, ჩატარდა ბელგიასა და ნიდერლანდებში, 2004 წლის 10 ივნისიდან 2 ივლისამდე. ეს იყო პირველი ჩემპიონატი, რომელსაც ორმა ქვეყანამ უმასპინძლა. გამარჯვებული გახდა მოქმედი მსოფლიოს ჩემპიონი საფრანგეთის ეროვნული საფეხბურთო ნაკრები. ტურნირის ოფიციალური ბურთი დაამზადა კომპანია Adidas-მა. ბურთს Adidas Terrestra Silverstream ეწოდებოდა.
ჯგუფი A
მინი|ჩემპიონატის სტადიონები
ფინალი
მინი|ფინალური მატჩის წინ
თილისმა
ტურნირის ოფიციალური თილისმა იყო ბენელაკი, (ბენილუქსის კალამბური). ეს იყო სანახევროდ ლომი, სანახევროდ ეშმაკი, რომლის თმები გადაწყვეტილი იყო მასპინძელი ქვეყნების ეროვნულ ფერებში. ლომი არის ნიდერლანდის, ხოლო ეშმაკი — ბელგიის ნაკრების იმსბოლო (აქედან მისი მეტსახელი — წითელი ეშმაკები).
სქოლიო
2000
ჰვოზდიკივკა (პოლტავის რაიონი)
ჰვოზდიკივკა (Гвоздиківка) — სოფელი უკრაინაში. მდებარეობს პოლტავის ოლქის პოლტავის რაიონში. 2013 წელს სოფლის მოსახლეობა 4 კაცს შეადგენდა.
რესურსები ინტერნეტში
კატეგორია:პოლტავის რაიონის სოფლები
მადს მიკელსენი
მადს დიტმან მიკელსენი (დ. 22 ნოემბერი 1965) — დანიელი მსახიობი. იგი თავდაპირველად მოცეკვავე იყო, მაგრამ მსახიობის კარიერა 1996 წელს დაიწყო. ცნობილი გახდა რამდენიმე ფილმით და სატელევიზიო სერიალით. 2006 წელს ჯეიმზ ბონდის სერიის ფილმში „კაზინო როიალი“ ლე შიფრის როლი შეასრულა.
რესურსები ინტერნეტში
კატეგორია:დაბადებული 22 ნოემბერი
ესტონეთის დაცული ტერიტორიების სია
მინი|[[სოომაის ეროვნული პარკი.]] მინი|[[მატსალუს ეროვნული პარკი.]] მინი|[[კარულის ეროვნული პარკი.]] მინი|[[ლაჰემაის ეროვნული პარკი.]] დაცულ ტერიტორიებს ესტონეთში წარმოადგენენ: ეროვნული პარკები, ნაკრძალები და დაცული ლანდშაფტები.
ესტონეთს აქვს ხუთი ეროვნული პარკი, 138 (144 ) ნაკრძალი და 151 დაცული ლანდშაფტი. ესტონეთში ასევე არის 116 (118 ) დაცული ტერიტორია ძველი საბჭოთა კავშირის დროინდელი რეგულაციის მიხედვით და 537 პარკი. ჯამში ესტონეთის ტერიტორიის 18.1% წარმოადგენს დაცულ ტერიტორიას. ლიაენემაას მაზრას აქვს ყველაზე მეტი დაცული ტერიტორია (323%), ხოლო პილვამაას ყველაზე ცოტა (9%).
სქოლიო
დაცული ტერიტორიები
ლიან მორიარტი
ლიან მორიარტი (დ. 15 ნოემბერი, 1966) — ავსტრალიელი ავტორი. მწერალ ჟაკლინ მორიარტის უფროსი და.
საგანმანათლებლო ინიციატივების ქართული ასოციაცია
საგანმანათლებლო ინიციატივების ქართული ასოციაცია, შემოკლებით სიქა — არაკომერციული იურიდიული პირი, რომელიც 1999 წელს დაფუძნდა და საქმიანობს საქართველოსა და მის ფარგლებს გარეთ. სიქას განხორციელებულ პროექტთა რიცხვშია „სამოქალაქო განათლებისა და პედაგოგთა გადამზადების პროგრამა“ (2010-2014 წლები), „არასამთავრობო სექტორის პოტენციალის გაძლიერება განსაკუთრებული რისკის ქვეშ მყოფ მოზარდებსა და ახალგაზრდებში აივ კონსულტირებისა და ტესტირებისათვის“ (2013-2014 წლები), „ინგლისური ენის შესწავლის ხელმისაწვდომობის სასტიპენდიო პროგრამა“ (2017-2019 წლები) და სხვა.
ლიან მორიარტი
კარიერა
სკოლის დასრულების შემდეგ მორიარტი რეკლამირებასა და მარკეტინგს სწავლობდა. შემდეგ მცირე ხნით საკუთარი კომპანია ჰქონდა, რის შემდეგაც თავისუფალ სარეკლამო ქოფირაითერად დაიწყო მუშაობა. 2004 წელს მაკკუორის უნივერსიტეტში მაგისტრის ხარისხის მოპოვების შემდეგ მისი პირველი რომანი სამი სურვილი გამოქვეყნდა.
საგანმანათლებლო ინიციატივების ქართული ასოციაცია
ორგანიზაციის მიზნები
სიქას მიზნებია შემდეგი სახის პრობლემების მოგვარება:
ლიან მორიარტი
კარიერა
დღეისთვის ლიან მორიარტს რვა რომანი აქვს გამოქვეყნებული. იგი სიდნეიში, თავის ქმართან, ადამთან (ყოფილ ტასმანიელ ფერმერთან) ერთად ცხოვრობს და ორი შვილი ჯორჯი და ანნა ჰყავს.
საგანმანათლებლო ინიციატივების ქართული ასოციაცია
რესურსები ინტერნეტში
კატეგორია:არასამთავრობო ორგანიზაციები
ლიან მორიარტი
კარიერა
მისი რომანის დიდი პატარა ტყუილები მიხედვით HBO-მ სატელევიზიო სერიალი გადაიღო, რომელშიც რიზ უიზერსპუნი, ნიკოლ კიდმანი, შეილინ ვუდლი, ლაურა დერნი, ზოი კრავიცი და ალექსანდერ სკარშგორდი მონაწილეობენ. სერიალის პრემიერა 2017 წლის 19 თებერვალს გაიმართა.
მორიარტის რომანის ქმრის საიდუმლო მიხედვით ფილმის გადაღებაა დაწყებული. 2013 წელს რომანზე უფლებები CBS Films-მა შეიძინა. მისი ბოლო რომანის, ცხრა სრულყოფილი უცნობი მიხედვით სატელევიზიო სერიალის გადაღება იგეგმება. .
სქოლიო
კატეგორია:დაბადებული 15 ნოემბერი კატეგორია:დაბადებული 1966 კატეგორია:ავსტრალიელი მწერლები კატეგორია:მწერალი ქალები კატეგორია:ავსტრალიელი ქალი რომანისტები კატეგორია:ავსტრალიელი საბავშვო მწერლები
გაეროს უშიშროების საბჭოს რეზოლუცია 358
გაეროს უშიშროების საბჭოს რეზოლუცია 358 მიიღეს ერთხმად 1974 წლის 15 აგვისტოს, სადაც აღნიშნულია, რომ გაერო ღრმად შეშფოთებულია ძალადობისა და სისხლისღვრის გაგრძელებით კვიპროსში, ასევე იგი შეშფოთებულია 357-ე რეზოლუციის შეუსრულებლობით. საბჭომ აღნიშნა თავისი წინა რეზოლუციების საკითხი და მოითხოვა მათი სრული განხორციელება, რომელიც გულისხმობს, რომ ყველა მხარე დაუყოვნებლივ და მყისიერად უნდა დაიცვან ცეცხლის შეწყვეტის შესახებ შეთანხმება.
რესურსები ინტერნეტში
0358 კატეგორია:გაეროს უშიშროების საბჭოს რეზოლუციები თურქეთის შესახებ კატეგორია:გაეროს უშიშროების საბჭოს რეზოლუციები კვიპროსის შესახებ
მაიკლ კოლინზი (რევოლუციონერი)
thumb|190px|მაიკლ კოლინზი, 1922 წელი მაიკლ კოლინზი (Mícheál Ó Coileáin; დ. 16 ოქტომბერი, 1890 — გ. 22 აგვისტო ,1922) — ირალანდიელი რევოლუციონერი და პოლიტიკოსი. ირლანდიის ეროვნული გმირი. ფინანსთა მინისტრი 1919-1922 წლებში და დროებითი მთავრობის თავმჯდომარე 1922 წლის იანვრიდან გარდაცვალებამდე. იბრძოდა ირლანდიის დამოუკიდებლობისათვის მე-20 ს-ის დასაწყისში. 1916 წლის აჯანყების შემდეგ ინგლისის ციხეში მოხვდა, საიდანაც ყველასთვის გასაკვირად 1918 წელს გაათავისუფლეს. განთავისუფლების შემდეგ მან წამოიწყო პარტიზანული ომი. ამ ომისა და საერთაშორისო მდგომარეობის შედეგად დიდმა ბრიტანეთმა მოლაპარაკება დაიწყო მეამბოხეებთან. 1921 წლის შეთანხმების თანახმად იქმნებოდა ირლანდიის რესპუბლიკის ნაცვლად ირლანდიის თავისუფალი სახელმწიფო. გარდა ამისა ქვეყნის ჩრდილოეთით მნიშვნელოვანი ტერიტორია ბრიტანეთს რჩებოდა. ამგვარი ფორმულირება არ მოსწონდა მეამბოხეთა ნაწილს და არ ეთანხმებოდა მას. შედეგად გამწვავებული პოლიტიკური სიტუაციის გამო კოლინზი იძულებული გახდა მეამბოხეები, რომელთაც უკვე დაკავებული ჰქონდათ მნიშვნელოვანი შენობები, იქიდან გამოედევნა ახლად შექმნილი თავისუფალი სახელმწიფოს არმიის მეშვეობით. მაიკლ კოლინზი მოკლეს მეამბოხეებმა 1922 წელს როდესაც ის მიემართებოდა ფაქტობრივად უკვე დამარცხებულ მეამბოხეთა ლიდერთან. მის დაკრძალვას 500 000 ადამიანი დაესწრო.
ნეფერკარა VII
ნეფერკარა VII (ასევე ნეფერკარე VII, კანეფერე) — ძველი ეგვიპტის მეფე (ფარაონი) მეცხრე დინასტიიდან, რომელიც მეფობდა პირველ გარდამავალ პერიოდში. ტურინის მეფეთა სიაში მისი სახელი ნეფერკარა დარეგისტრირებულია როგორც 4.20.
ნეფერკარას სახელი არც აბიდოსის მეფეთა სიაში და არც საკარის მეფეთა სიაში არის ნახსენები, ამიტომ ნეფერკარას მეფობა არქეოლოგიური აღმოჩენებით დადასტურებული არ არის.
რესურსები ინტერნეტში
კატეგორია:ეგვიპტის ფარაონები კატეგორია:ეგვიპტის მეცხრე დინასტიის ფარაონები
კავკასიის გუბერნია
მინი|კავკასიის გუბერნია 1835 წელს კავკასიის გუბერნია (Кавказская губерния; 15 ნოემბერი, 1802 — 10 აგვისტო, 1822) — ადმინისტრაციულ-ტერიტორიული ერთეული რუსეთის იმპერიაში. ადმინისტრაციული ცენტრი გეორგიევსკი.
ისტორია
კავკასიის გუბერნია წარმოიქმნა 1802 წლის 15 ნოემბერს. შედგებოდა 5 მაზრიდაგან :
1822 წლის 10 აგვისტოს გუბერნიას ოლქის სტატუსი მიენიჭა და დაერქვა კავკასიის ოლქი, ხოლო ადმინისტრაციული ცენტრი გახდა სტავროპოლი.
სქოლიო
კატეგორია:კავკასიის გუბერნია
ვანო კაკაბაძე
ვანო (ივანე) კაკაბაძე (დ. უცნობია — გ. 27 თებერვალი, 1919) — ქართველი  მსახიობი.
ბიოგრაფია
1890-იანი წლებიდან გამოვიდა სცენაზე. მას შემდეგ, სიცოცხლის ბოლომდე თელავის სცენაზე თამაშობდა. ასრულებდა მთავარ როლებს. ეხმარებოდა თბილისიდან თელავში ჩასულ ქართული დრამატული დასის მსახიობებს. ძირითადად, საქველმოქმედო მიზნით მსახურებდა. საქართველოს დემოკრატიული რესპუბლიკის პერიოდულ გამოცემებში იბეჭდებოდა მისი ფოტოები. 1918 წლის 8 ივლისს საიუბილეო წარმოდგენა გაუმართეს. თელავის სცენაზე დაიდგა „და-ძმა“ - მსახიობების ქ-ნ ბეჟანიშვილის, დ. აწყურელის, პ. კორიშვილის, ბ. ახოსპირელის და რუისპირელის მონაწილეობით. გაიოზის როლს ვანო კაკაბაძე ასრულებდა.
რესურსები ინტერნეტში
კატეგორია:გარდაცვლილი 27 თებერვალი კატეგორია:გარდაცვლილი 1919 კატეგორია:ქართველი მსახიობები ვანო
ბორის ნიტრიდი
ბორის ნიტრიდი — ბორის ნაერთი აზოტთან ქიმიური ფორმულით. ბორის ნიტრიდი მიიღება ბორისა და აზოტის 2 000°C-ზე უფრო მაღალ ტემპერატურაზე გახურებისას ან ბორის ანჰიდრიდისა და აღმდგენლების (ნახშირი, მაგნიუმი) ნარევის გახურებით ამიაკის ატმოსფეროში. ამ პირობებში მიიღება -ის α-ფორმა, თეთრი ფხვნილი, რომელიც თავისი კრისტალური სტრუქტურით გრაფიტის მსგავსია. მაღალი ტემპერატურისა და წნევის დროს კატალიზატორების მონაწილეობისას გრაფიტისმაგვარი ჰექსაგონალური ფორმა გარდაიქმნება მკვეთრად განსხვავებული თვისებების მქონე კუბურ ალმასის მაგვარ β-ფორმად (ბორაზონი). ბორაზონის სიმაგრე უახლოვდება ალმასის სიმაგრეს. ჩვეულებრივი (გრაფიტისმაგვარი) ბორის ნიტრიტი ოთახის ტემპერატურაზე ქიმიურად საკმაოდ ინერტულია.
გამოყენება
ბორის ნიტრიდისგან მზადდება ცეცხლგამძლე მასალა, ნახევრად გამტარები, დიელექტრიკები, ნეიტრონის შთამნთქმელები. ბორაზონს იყენებენ აგრეთვე ზემაგარი აბრაზიული მასალის დასამზადებლად.
ლიტერატურა
კატეგორია:ნიტრიდები
საქართველო-სომხეთის ხელშეკრულება
საქართველო-სომხეთის ხელშეკრულება — 1919 წლის 3 ნოემბერს საქართველოსა და სომხეთს შორის თბილისში ორი ხელშეკრულება დაიდო. პირველი დოკუმენტი მხარეებს ყველა სადავო საკითხის ურთიერთშეთანხმებით ან არბიტრაჟის მეშვეობით გადაწყვეტას ავალდებულებდა, მეორე მეზობელ რესპუბლიკებს შორის სამი წლის ვადით თავისუფალ ტრანზიტს ითვალისწინებდა.
ორივე ხელშეკრულების რატიფიკაცია მოხდა როგორც საქართველოს დამფუძნებელ კრებაში, ისე სომხეთის პარლამენტში. გონივრული კომპრომისების გზით, შესაძლებელი იყო მოეგვარებინათ საზღვრებისა და ტერიტორიული გამიჯვნის პრობლემებიც, მაგრამ სომხეთის ხელისუფლება დათმობაზე არ მიდიოდა. სომხეთის რესპუბლიკის მესვეურებს მოკავშირე სახელმწიფოების გადაჭარბებული იმედი ჰქონდათ. ისინი აშშ-ის პრეზიდენტ უილსონისგანაც დიდ მხარდაჭერას მოელოდნენ (იმ დროს აქტიურად განიხილებოდა სომხეთზე აშშ-ის მანდატის დაწესების საკითხი), რის გამოც სომხეთის რესპუბლიკის ხელისუფლება მეზობლებს ანგარიშს აღარ უწევდა.